
BOTANICES STVDIOSI! 



En vobis, Botanices studiosi dilectissimi, ele~ 
menta quibus uno tempore et universos naturalis 
mcthodi ordines, et fere omnes stirpes cismari- 
nas nostras regiones colentes dignoscere valeatis. 
Ite nunc, strenui studiosi; editiores montes, pro- 
fundas valles, amcsnas planiiies, paludosas pla~ 
gas , densa nemora , incultas terras peragite , 
percurrite, scrutaminor: summas, qum in Pede- 
montio multw sunt, altitudines, mediasque et in- 
jimas a Mediterranei superficie diligentissime di- 
metimini; loca prcecisiora, quibus ejusdem stirpis 
varietates scepe crescunt , atque Botanicos non 
raro in errorem ducunt, sedulo adnotate; humi 

substantiam , naturam atque compositionem ex- 
pendite; omnia colligite. Sic menda nostra cor- 
rigantar, mancis suppleatur, ac Floram tandem 
Pedemontanam proesenti scientiw conditioni om- 
nino consonam laboribus studioque vestro Patria 
nostra consequatur. Iter vobis aperui; sit vobis 
firmitas corporis, mens sana, constans voluntas, 
tcnax propositum. 

■ 

Dabam Aug. Tanrin. i5. novembr. i833. 

A. COLLA. 

t^eleberrimi Allionii Floram Pedemontanam 
plurimis numeris esse ab»lvendam, nemo est inter 
Botanicos qui in dubium revocet. 

Et i.° metbodum ab ipso statutam non tantum 
obscuram esse ct imperfectam, sed insuper a se- 
xuali Linnwana inter artificiales suprema, segne 
ac. a naturali valde recedere , palam est. 

2. ° Si novas vel dubias stirpes a cl. Auctore 
determinatas excipias, ceterse descriptione prorsus 
carcnt. 

3. ° Postquam editum fuit cgrcgium opus illud, 
permultae slirpes in regionibus pcdemontanis de- 

tectae fuerunt ; et quamquam a sollertissimis Viris 
publici juris identidem factae sunt (i), difficilis 
attamen evadit earum perquisitio, quum in variis 
scripturis, quas inter nonnullae ineditae, dispersae 
invcniantur , et aliae etiam modo in ipsis deside- 
rentur. 

4-° Demum plurima genera et species ab Al- 
lionio illustratae vel enumeratae communi fere re- 
centiorum Bounicorum sententia vel immutatse vel 
etiam prorsus repulsae fuerunt. Uno verbo opus 
illud, summum mehercle pro aetate qua lucem vi- 
dit, praesenti scientiae conditioni accommodandum 
superest. 

Hisce diutissime perpensis pluribus abhinc an- 
nis, nihil intentati reliqueram, solo scientiae et pa- 
triae amore ductus, ut hujusmodi tantae molis re- 
stauratio conficeretur a. Botanicis nostris. 

Primus inter ipsos certe occurrebat insignis 
Balbisius qui pro lempurum adjunctis tunc otio 

» ■ II ■ ■ 

Ci) Sth-pes ad Floram Pedemontanam adauctas invcniuntur pr*- 
sertim in pluribns operibua perillnstris Balbisii quc ennmcravj in 
Elogio storico del Professore Balbis , Torino i83a ; nec non in 
appendicibus cll. Bellardii , ct Rb in Flora Torinese , in Flora 
Segusiana, et Beliquiis Bellardianis ejusdcm Re ; in Flora Aco- 
niensi ct nonnullis mss. cl. Biboli ; in Fragmentis Florat Italicat 
c\. Vxviahi ; in Amatn. italicis cL Bertolokii; in Specimine fungo~ 
rum Vallis Pisii cl. Cvmim ctc. etc. , quas omnia consului et op- 
portuuo loco ciUyi. 

diffluebat, qui omnes Patriae nostrae regioncs nec 
non Ligusticas plagas pluries perlustraverat , qui 
Botanicam summo cum honore diu publice do- 
cuerat , qui divitias Allionii rem herbariam spe- 
ctantes possidebat. Socium in tanto labore propo- 
nebam discipulum ejus strenuissimuni Doctorem 
Berterum, qui pariter labori duratus Alpcs nostras 
Draesertim undique investigaverat; et tenuissimam 
operam meam illis pollicebar; cum autcm res com- 
muni consensu forct statuta, Balbisius Lugdunum, 
Berterus Antillas peregcrunt , sperantes patriam 
revisuros , ac me intcrea lmpeUentes ut apposita 
elemema pararem* 

Hoc pro viribus munus prsestki: sed luctuosis- 
simo fato scientia et amicis praeclarissimis viris 
illis orbatis, quid solus de ingenti proposito no- 
stro suscipere potuissem? 

Ab hoc igitur egredi coactus, ne labores mei 
omnino frustrarentur, in mentem venit, amicorum 
etiam excitus votis, loco Florae Pedemontanae, Her- 
barium stirpium in regionibus cismarinis Regi no- 
stro subjectis nascentium juxta methodum natura- 
lem disponere ; quod mihi minus arduum judica- 
bam tum ob plantas lectas in peregrinationibus 
meis , cum praecipue Botanicorum praedictorum , 
nec non cll. Bellardii , Re , Biroh , Morisii , 
Bertol^, Perilet, Bonjean, Huguenin y aliorum- 
que auxilio , qui stirpes ab ipsis copiose congestas 
assidue ggmmunicaruat, ac libentissimo animo pt o- 

pria herbaria votis meis aperuerunt (i) , quibus 
omnibus ob tantam erga me munificentiam publi- 
eas hic gratias ago. 

Stirpes pedemontanae ita dispositae quamquatn 
plurimos naturales ordines a recentioribus Bota- 
nicis ac praesertim a cl: Gandolleo statutos com- 
prehendebant, attamen universae ejusdem methodi 
notiones studiosis neutiquam praebere poterant ob 
multas quae necessario subsistunt lacunas inter or- 
dines ipsos ex defectu stirpium ad certos ordines 
pertinentium. 

Hocce vitium nemo vitare valet in quacumque 
Flora particulari; natura enim ita stirpes per or- 
bem distribuit, ut nulla in regione aliquae saltem 
uniuscujusque ordinis inveniantur; eidem defectui 
supplere igitur aliter datum non est, nisi om- 
nium ordinum characteres essentiales exponantur, 
et aliquod exemplum ope exoticarum plantarum 
pnebeatur ; tunc solum qtiamdam utilitatem tyro- 
nibus praesertim opus quodcumque particulare 
sensu meo afferre poterit. 



(i) Typi plantarum Alliokii jam penes Balbisic* sistentcs aliquot 
modo in H. R. Botanico, curante cl Professore Morisio, cum pro- 
prio ditissimoque ejusdem Balbisii herbario servantur ; herbarinm 
Biroliaoum ad R. Scientiarum Acadcmiatn cx dono Civitatis No- 
tariac pertinet; Alliosh atque Bellardii herbaria ab egregio Mat- 
Umdo Bohafowx dc rc agraria optimc mcrito nunc possidentur. 

Herbarium nostrum , prseter stirpes pedemon- 
tanas , plures cxoticas enumerat , inler quas non- 
nullas novas vel rarissimas 1 5 circiter annorum 
spatio summa qua potui diligentia vel in horto ri- 
pulensi meo cultas, vcl benignitate eximiorum Bo- 
tanicorum colligerc valui. Et, ut de aliis sileam f 
inter hujusmodi largitores primario loco sunt clh 
Tenore , Gussone , Bertoloni , Savi , Naccari , 
Visiani pro plantis italicis et dalmaticis; Fischer 
pro rossicis , cancasicis , armenis ; Martius prr> 
brasilicnsibus speciatim; Schultes pro gcrmanicis 
praesertim; memoratus Savi pro segyptiacis, Ber- 
terus pro antillicis et chilensibus ; laudatus Mo- 
risius pro sardois (i), qui omncs plurcs etiam 
stirpes nondum dcterminatas cum innumcris salis 
eognitis nobis bcncvole communicarunt. 

In hisce rerum adjunctis , quum nemo adhuc 
inter summos italicos Botanicos naturalem metho- 
dum ex professo amplexus fuerit in sagacissimis 
ceterum eorura operibus, si quasdam excipias ge- 
ncralcs notiones, vel particulares elencos (3), ai- 



(1) Stirpcs sardott cnnmeratfe in elcncis cl. Aoctoris proprie non 
comprehenduntur in Fiora Pedemontana qua» cismarinas tantum 
referre debet. Particularis Flara Sardoa iuox lucem vidcbit cur* 
mcmorati strenuissimi Professoris. Interea Uiuen spccies in clench 
contentas hic non omisi. 

(a) Consule intcr alios cl. Sivi Scielta di generi di piante ectu 
Pisa i8aG \ ct cL Moaisiom SUrp. Sardoar. tUnc. Jiue. a. Carmli 
1027 j etfasc. 3. Taurin, 1829. 

que nc in posterum quorumdam insignium Seri- 
ptorum injustas forsan reprehensiones Botanici no^ 
stratcs mereantur (i), operae pretium existimavi 
plantis pedemojitanis juxta methodum naturalem 
dispositis nonnullas exoticas addere, ut universi 
ejusdem methodi ordines innotescant. 

II oc modo opus nostrum sequentes utilitates af- 
ferre posse videtur. 

Et i.° Universa methodi naturalis elementa sat 
erunt comperta ex characterum uniuscujusque di- 
visionis expositione, ut qutsque ope comparationis 
cum methodis artificialibus de ejus pretto judicare 
facillime queat. 

2. ° Stirpes omnes, vel fere omncs, si quae omis- 
sae fuerint, in regionihus Principis nostri imperio 
modo subjectis sponte nascentes unusquisque di- 
gnoscere potcrit, atque ex praefinita loci natalis 
indicatione easdem confestim invenirc. " 

3. ° Rudimienu idonea opus praesefert quihus no- 
vam Floram Pedemontanam praesenti scientiee statui 
accommodaum Botanici nostri tandem publici juris 
facere possint. 

4-° Denique permultas stirpes novas vel saltem 
valde dubias tum indigenas cum praesertim exo- 



(i) » Lcs Botanistes italicns, tous occupes de Khistoire dcs plantcs 
» de lcur propre pays , et qu'on pcut regrettcr de ne pas compter 
» parmi ceux qui etendent le champ de la Botanique generale etc. » 
DC. Notices sur Us progres de la Botanique pendant Vannee i83a. 
Bibliot. univ. Janv. i8tt. 

ticas in amabilis scientiae incrementum lcctores 
nostri quodammodo illustratas habebunt. 

Ut haec omnia consequeremur , hanc rationem 
secuti sumus. 

Distributionem methodicam , paucis mutatis 
resecatis vel adjectis , Candolleanae conformavi , 
utpotequae ob ejus pretium jure meritoque Bota- 
nicorum consensu ceteris excellat. 

Characteres uniuscujusque divisionis compen- 
dioso modo exponam ad nimis fastidiosam prolixi- 
tudinem vitandam; quae desunt quisque consulere 
potest in laudati Auctoris aliorumque Botanicorum 
scripturis a me apposito loco citatis. 

Post charactercs ordinum sistit brevis ohservatio 
praesertim circa habitum plantarum et numcrum 
generum ad illos pertinentium juxta diversum re- 
centiorum Auctorum judicium; ex hac enumera- 
tione tabellam generum in universa naturali me« 
thodo huc usque contentorum lcctores haurire 
possunu 

Sequuntur genera quae possideo in herbario 
mco ex unoquoque ordine, additis praecipuis sj~ 
nonjrmis cum iconis indicatione; eorum diagnoses 
paucis verbis complexus sum , omissis chara- 
cteribus jam in ordine memoratis ; ct illas pari 
observatione insignivi qua ctiam stirpium numerus 
innotescat. 

Non omnes stirpcs sub unoquoquc gcncre enu- 
mcraus aequali rationc illustravi. 

Species indigenas preecedit signum * ut primo 
iniuitu oculis adpareanL Scquitur nomen cum in- 
dicauone trium auctorum; scilicet ejus qui plan- 
tam primus dato nomine insignivit; ejus cujus 
pfirasis recentior est et facilius consulenda, spe- 
ciatim Spabngelii in systemate prse manibus om- 
niuin vertente; ejus demum qui meliorem iconem 
preebuit , indicata , quum adest , figura picta in 
raagno opere Iconum Taurinensium in bibliothcca 
R. Universitatis servato quod quidem sub Allio- 
mo incceptum , curantibus Professoribus posterio- 
ribus delecti pictores sunt prosecuti. Hinc statio 
indicatur , adjecto quo fieri potest itwentoris no- 
jnioe. Demum loco novse phrasis sistunt brevissima 
commentaria praesertim circa differentias praeci- 
puas inter stirpes affines etiam solo habitu inspe- 
cto , aliasque notas in citata phrasi omissas , ope 
quarum species promptius distinguantur. Haec om- 
uia gcneratim; nam si agatur de stwpe nova vel 
valdc dubia vel male judicio mco definita , tunc 
«liffusior sermo habetur, addita euam ubi opus 
descriptione vel icone. 

Ad stirpes exoticas quod spectat, si de plantis 
jam satis cognitis disseritur , solum nomen cum 
auctore et patria notabo, addita saepc brevissima 
observatione; si vero de stirpibus dubiis vcl no\'is, 
majorem illustrationem pro rerum adjunctis in- 
venics. 

Ad calcem cujusquc ordinis addidi observatio- 

nem geographicam comparative inter plantas in- 
digenas et cxoticas, ex qua numerum stirpium 
hactenus cognitarum ad ordinem ipsum pertinen- 
lium proxime saltem habebis. 

Index generum et ordinum in unoquoque vo- 
lumine contentorum volumen ipsum absolviL 

Denique opus universum excipiunt index gene- 
ralis, addenda et corrigenda , atque icones li- 
thograpliica. 

Omissis benevolos lectores ut suppleant et menda 
corrigant rogo obtestorque: benevola eorum mo- 
nita in postremo volumine (in 4-°) collocabuntun 



